**Despacito a Budapest Parkban**

**Élőben is felcsendül augusztus 7-án az idei nyár legnagyobb slágere, a Despacito, Luis Fonsi ugyanis nagyzenekaros csapatával ad élő koncertet Európa legnagyobb szabadtéri szórakozóhelyén, a Budapest Parkban.**

A Puerto Rico-i előadó Latin-Amerikában, Amerikában és Spanyolországban már eddig sem számított ismeretlennek, de az év elején megjelent Despacitoval végképp letarolta a világot és Európa ránk eső részét is. Még Justin Bieber is rákattant a spanyol nyelvű slágerre, olyannyira, hogy rávette Luis Fonsit és a dalon közreműködő Daddy Yankee-t, hogy énekeljék el félig angolul is a számot, amelyben ő maga is énekel, de hiába a kanadai szupersztár, végül a Despacito eredeti verziója lett az, ami  menthetetlenül bekúszott a hallójáratainkba és a nyár összes bulijába.

Luis Fonsi azonban nem egynyári előadó, a Despaciton túl is rengeteg slágert jegyez, több Latin Grammy-díj tulajdonosa, visszatérő vendége a slágerlistáknak, duettezett Christina Aquileraval és az ex-Spice Girllel, Emma Burtonnal, énekelt Britney Spears előtt, a Fehér Házban, Oslóban a Nobel Békedíj díjátadóján és Rómában is, ahol II. János Pál pápa is a hallgatóságban volt. Fonsi mindeddig nyolc stúdióalbumot jelentetett meg, dalai szenvedélyesek, forróak és ellenállhatatlanok és táncra perdítenek. A tüzes énekes januárban jelentette meg Daddy Yankeeval a Despacitot, melyet eddig több, mint két milliárdan hallgattak meg és lassan nincs az a buli, ahol ne szólna a nyár legnagyobb, legaktuálisabb slágere. Most pedig a Love + Dance World Tourral hozzánk is megérkezik Luis Fonsi és zenekara, hogy latinos pezsgést hozzanak az éjszakába augusztus 7-én, a Budapest Parkba. Aki még hezitál, annak érdemes igyekezni, nehogy lemaradjon a szezon legpezsdítőbb koncertjéről, a jegyek több mint negyede ugyanis három nap alatt elkelt.

Despacito: [https://youtu.be/kJQP7kiw5Fk](http://www.mailengine.hu/re/md26967921b2eb)

Facebook esemény: [https://www.facebook.com/events/244141126087597/](http://www.mailengine.hu/re/m6c8967ea0f9b0)

Jegyek: [http://www.budapestpark.hu/event/luis-fonsi-20170807](http://www.mailengine.hu/re/mb11967b0674b5)